b'\n_START_ARTICLE_\nCultura de Let\xc3\xb2nia\n_START_PARAGRAPH_\nLa cultura de Let\xc3\xb2nia en els seus aspectes tradicionals s\'adiu l\'her\xc3\xa8ncia dels letons i els livonians amb les influ\xc3\xa8ncies rebudes per diferents cultures al llarg de la seva hist\xc3\xb2ria.\n_START_SECTION_\nArquitectura\n_START_PARAGRAPH_\nL\'arquitectura tradicional letona es basa en la casa de fusta, segons les zones del pa\xc3\xads predominen les agrupacions de les edificacions, d\'aquesta manera a la zona occidental del pa\xc3\xads es troben m\xc3\xa9s acceptades les construccions individuals i els llogarets en qu\xc3\xa8 les construccions es fan en forma circular amb una pla\xc3\xa7a central. La part oriental de Let\xc3\xb2nia est\xc3\xa0 m\xc3\xa9s habitada i es construeix situant les cases al llarg d\'un carrer principal. _NEWLINE_Els edificis m\xc3\xa9s antics que es coneixen eren per tant de fusta fins que es va introduir la pedra en el segle XII, que es va utilitzar a la construcci\xc3\xb3 de l\'esgl\xc3\xa9sia d\'Ikechkil i a partir d\'aleshores el seu \xc3\xbas s\'ha generalitzat a causa de la influ\xc3\xa8ncia de l\'art alemany i escandinau. D\'aquesta \xc3\xa8poca s\xc3\xb3n l\'esgl\xc3\xa9sia de Sant Pere i les esgl\xc3\xa9sies de Sant Joan i Domskaja a Riga i els castells de Sigulda i Bauska. A l\'arquitectura del segle XVIII va predominar en la influ\xc3\xa8ncia russa i es van construir els palaus de Rund\xc4\x81le i Jelgava realitzats per Francesco Bartolomeo Rastrelli. Al segle XX destaca el Koljozi dissenyat per l\'arquitecte Tilman. _NEWLINE_La ciutat de Riga \xc3\xa9s considerada com Patrimoni de la Humanitat en disposar d\'edificis d\'estil g\xc3\xb2tic, ecl\xc3\xa8ctic, racionalista i especialment d\'estil modernista del qual Mikha\xc3\xafl Eisenstein va ser el principal arquitecte estant una de les capitals europees amb una major representaci\xc3\xb3 d\'aquest estil.\n_START_SECTION_\nArts visuals\n_START_PARAGRAPH_\nEl 1898 va n\xc3\xa9ixer a Riga el gran director de cinema Serguei Eisenstein la pel\xc2\xb7l\xc3\xadcula m\xc3\xa9s coneguda del qual \xc3\xa9s El cuirassat Potemkin realitzada el 1925. A Riga hi ha el Museu del Cinema fundat el 1988._NEWLINE_El fot\xc3\xb2graf Philippe Halsman que va desenvolupar la jumpology va n\xc3\xa9ixer a Riga el 1902 encara que la seva fam\xc3\xadlia va haver d\'emigrar en la seva inf\xc3\xa0ncia. _NEWLINE_El pintor m\xc3\xa9s conegut \xc3\xa9s Mark Rothko que va n\xc3\xa9ixer a Daugavpils el 1903, encara que ha viscut la major part de la seva vida als Estats Units. Entre altres pintors destacats es troben Vilhelms Purv\xc4\xabtis, Jazeps Grosvalds, Johann Walter-Kurau i Adja Yunkers i al camp de l\'escultura es pot destacar a Janis Tilbergs i com artista pl\xc3\xa0stic a Rihards Zari\xc5\x86\xc5\xa1.\n_START_SECTION_\nM\xc3\xbasica i dansa\n_START_PARAGRAPH_\nLa llengua i la cultura letones anteriors al segle XIX es van transmetre per via oral, principalment a trav\xc3\xa9s de petites can\xc3\xa7ons anomenades Dainas que van ser recopilades en gran quantitat per Kri\xc5\xa1j\xc4\x81nis Barons. Els principis] del moviment nacionalista de 1988 van ser acompanyats per una \xc3\xb2pera rock basada en un text de Janis Rainis. _NEWLINE_Imants Kalnins i Raimonds Pauls s\xc3\xb3n els principals compositors contemporanis i els m\xc3\xa9s populars de Let\xc3\xb2nia, encara que d\'altres for\xc3\xa7a coneguts s\xc3\xb3n Andrejs Jurj\xc4\x81ns (1856-1922), Jazeps V\xc4\xabtols (1863-1948), Mariss Jansons (1943) y Gidon Kremer (1947). El violoncelista Mischa Maisky t\xc3\xa9 origen let\xc3\xb3. _NEWLINE_Amb relaci\xc3\xb3 a la m\xc3\xbasica de rock and roll el grup P\xc4\x93rkons es va formar el 1981 a Riga estant integrat per Juris Kulakovs, Ieva Akur\xc4\x81tere, Juris S\xc4\x93j\xc4\x81ns, Leons S\xc4\x93j\xc4\x81ns y Raimonds Barta\xc5\xa1evi\xc4\x8ds. El 2002 Let\xc3\xb2nia va guanyar el festival d\'Eurovisi\xc3\xb3 amb la can\xc3\xa7\xc3\xb3 "I wanna" de Marie N pel que es va celebrar el festival de 2003 al Skonto Hall de Riga. _NEWLINE_El ballar\xc3\xad Mikha\xc3\xafl Bar\xc3\xadxnikov va n\xc3\xa9ixer a Riga el 1948 i obt\xc3\xa9 \xc3\xa8xit amb el seu ballet en diversos pa\xc3\xafsos del m\xc3\xb3n._NEWLINE_El grup de folk metall Skyforger ha col\xc2\xb7laborat \xc3\xa0mpliament, sobretot amb el seu disc ac\xc3\xbastic Zobena Dziesma, a la difusi\xc3\xb3 del folklore del seu pa\xc3\xads, principalment gr\xc3\xa0cies a la feina d\'investigaci\xc3\xb3 de la m\xc3\xbasica letona del gaiter i music\xc3\xb2leg Kaspars B\xc4\x81rbals.'